2003/732/EY: Komission päätös, tehty 10 päivänä lokakuuta 2003, päätöksen 93/52/ETY muuttamisesta tiettyjen Italian provinssien luomistaudista virallisesti vapaiksi vahvistamisen osalta (ETA:n kannalta merkityksellinen teksti) (tiedoksiannettu numerolla K(2003) 3562)



Virallinen lehti nro L 264 , 15/10/2003 s. 0030 - 0031



Komission päätös, tehty 10 päivänä lokakuuta 2003, päätöksen 93/52/ETY muuttamisesta tiettyjen Italian provinssien luomistaudista virallisesti vapaiksi vahvistamisen osalta (tiedoksiannettu numerolla K(2003) 3562) (ETA:n kannalta merkityksellinen teksti) (2003/732/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun direktiivin 91/68/ETY(1), sellaisena kuin se on viimeksi muutettuna neuvoston direktiivillä 2003/50/EY(2), ja erityisesti sen liitteessä A olevan 1 luvun II kohdan, sekä katsoo seuraavaa: (1) Italiassa Lombardian alueella (Bergamon, Brescian, Comon, Cremonan, Leccon, Lodin, Mantovan, Milanon, Pavian, Sondrion ja Varesen provinssit) ja Trenton provinssissa luomistauti (Brucella melitensis) on ollut ilmoitettava tauti vähintään viiden vuoden ajan. (2) Bergamon, Brescian, Comon, Cremonan, Leccon, Lodin, Mantovan, Milanon, Pavian, Sondrion, Varesen ja Trenton provinsseissa vähintään 99,8 prosenttia lammas- ja vuohitiloista on luomistaudista virallisesti vapaita. Nämä provinssit sitoutuvat lisäksi täyttämään direktiivin 91/68/ETY liitteessä A olevan 1 luvun II kohdan 2 alakohdassa mainitut edellytykset. (3) Näin ollen Bergamon, Brescian, Comon, Cremonan, Leccon, Lodin, Mantovan, Milanon, Pavian, Sondrion, Varesen ja Trenton provinssit olisi todettava luomistaudista (Brucella melitensis) virallisesti vapaiksi. (4) Komission päätös 93/52/ETY(3), sellaisena kuin se on viimeksi muutettuna päätöksellä 2003/237/EY(4), olisi muutettava vastaavasti. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/52/ETY liite II tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 10 päivänä lokakuuta 2003. Komission puolesta David Byrne Komission jäsen (1) EYVL L 46, 19.2.1991, s. 19. (2) EUVL L 169, 8.7.2003, s. 51. (3) EYVL L 13, 21.1.1993, s. 14. (4) EUVL L 87, 4.4.2003, s. 13. LIITE "LIITE II Ranskassa: Ain, Aisne, Allier, Ardèche, Ardennes, Aube, Aveyron, Cantal, Charente, Charente-Maritime, Cher, Corrèze, Côte-d'Or, Côtes-d'Armor, Creuse, Deux-Sèvres, Dordogne, Doubs, Essonne, Eure, Eure-et-Loir, Finistère, Gers, Gironde, Hauts-de-Seine, Haute-Loire, Haute-Vienne, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot-et-Garonne, Lot, Lozère, Maine-et-Loire, Manche, Marne, Mayenne, Morbihan, Nièvre, Nord, Oise, Orne, Pas-de-Calais, Puy-de-Dôme, Rhône, Haute-Saône, Saône-et-Loire, Sarthe, Seine-Maritime, Seine-Saint-Denis, Territoire de Belfort, Val-de-Marne, Val-d'Oise, Vendée, Vienne, Yonne, Yvelines, Ville de Paris, Vosges. Italiassa: - Lombardian alue: Bergamon, Brescian, Comon, Cremonan, Leccon, Lodin, Mantovan, Milanon, Pavian, Sondrion ja Varesen provinssit - Sardinian alue: Cagliari, Nuoro, Oristano ja Sassari - Trentino-Alto Aldigen alue: Bolzanon ja Trenton provinssit - Toscanan alue: Arezzon provinssi. Portugalissa: Azorien autonominen alue. Espanjassa: Santa Cruz de Tenerife, Las Palmas."